[pic] | KOMISIJA EVROPSKIH SKUPNOSTI |

Bruselj, 11.6.2008

COM(2008) 208 konč.

2005/0238 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča Sveta z namenom sprejetja Direktive Evropskega parlamenta in Sveta o pomorski inšpekciji (predelava)

(predložila Komisija)

2005/0238 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES glede

skupnega stališča Sveta z namenom sprejetja Direktive Evropskega parlamenta in Sveta o pomorski inšpekciji (predelava)

1. OZADJE

Datum predložitve predloga EP in Svetu [dokument COM(2005) 588 konč. – 2005/0238 (COD)]: | 24. 1. 2006 |

Datum mnenja Odbora regij: | 15. 6. 2006 |

Datum mnenja Evropskega ekonomsko-socialnega odbora: | 13. 9. 2006 |

Datum mnenja Evropskega parlamenta po prvi obravnavi: | 25. 4. 2007 |

Datum predložitve spremenjenega predloga: |

Datum sprejetja skupnega stališča: |

2. CILJ PREDLOGA KOMISIJE

Predlog prenovitve Direktive 95/21/ES o pomorski inšpekciji ladij je eden od elementov v sklopu ukrepov za utrditev in dopolnitev obsežne obstoječe zakonodaje v zvezi s pomorsko varnostjo.

Komisija poleg potrebne konsolidacije Direktive v enotno besedilo, da bi bilo besedilo skladnejše, načrtuje temeljito reformo obstoječega sistema pomorske inšpekcije, da bi se osredotočila na podstandardne ladje, ki za evropsko ladjevje z visokim kakovostnim standardom predstavljajo nelojalno konkurenco.

Njen cilj je po eni strani posamezni cilj države članice, v skladu s katerim se pregleda 25 % ladij, nadomestiti s skupnim ciljem na ravni Evropske unije, v skladu s katerim se pregleda vse ladje, po drugi strani pa izvajati pogostejše inšpekcijske preglede ladij z velikim tveganjem. Trenutno preveč podstandardnih ladij „uide skozi sito“. Z novim sistemom se bo temu izognilo in hkrati ladje z visokim kakovostnim standardom nagradilo z manj pogostimi inšpekcijskimi pregledi, kar bo prispevalo tudi k učinkovitejši uporabi virov.

Posebno nevarnost predstavljajo podstandardne ladje, ki so v evropskih vodah le v tranzitu in ne pristanejo v nobenem pristanišču. Komisija namerava zato prav tako povečati inšpekcijske preglede v sidriščih stran od obale.

Poleg tega Komisija predlaga okrepitev režima prepovedi dostopa z njegovo razširitvijo na vse kategorije ladij, uvedbo najmanjšega trajanja prepovedi dostopa in določitvijo stalne prepovedi dostopa za ladje, katerim je bil že dvakrat zavrnjen dostop in ki so tretjič zadržane. Komisija predlaga tudi objavo črnega seznama ladjarskih družb z nizko uspešnostjo.

Nenazadnje predlog s tehničnega vidika temelji na delu strokovnjakov v okviru Pariškega memoranduma v zvezi s pomorsko inšpekcijo.

3. PRIPOMBE NA SKUPNO STALIŠČE

Svet v svojem soglasno sprejetem skupnem stališču (Malta se je vzdržala) na splošno podpira bistvena načela in postopke, ki jih je Komisija predlagala za uvedbo novega inšpekcijskega režima. V tem pogledu Svet podpira novi režim, ki predvideva inšpekcijske preglede 100 % ladij, pri čemer je prednost dana ladjam slabšega kakovostnega standarda.

Komisija se strinja s pristopom Sveta v zvezi s prožnostjo novega inšpekcijskega režima. Ta mehanizem je namreč bistven za zagotovitev potrebne prožnosti pri delovanju novega režima. Vendar Komisija v zvezi z dovoljenim pragom neopravljenih inšpekcijskih pregledov meni, da 5 % neopravljenih inšpekcijskih pregledov, ki jih je predlagala in ki poleg tega ustrezajo tistim, predvidenim s trenutno veljavno direktivo, predstavlja realistični pristop. Komisija zato ne more sprejeti povečanja tega odstotka na 10 % za ladje z nizkim ali srednjim tveganjem, ki ga predlaga Svet, saj bi se s tem odmaknili od temeljnega cilja novega inšpekcijskega režima, tj. inšpekcijskih pregledov vseh ladij, ki pristajajo v pristaniščih Evropske unije.

Svet se je v enem pomembnem vidiku bistveno oddaljil od predloga Komisije s tem, ko je črtal stalno prepoved dostopa in jo nadomestil s časovno omejeno prepovedjo, ki se na podlagi več meril lahko razveljavi po 36 mesecih. Komisija ne more sprejeti pristopa Sveta v zvezi s to točko.

V manjši meri je tudi način, na katerega Svet v svojem skupnem stališču obravnava vprašanje inšpekcijskih pregledov v sidriščih, problematičen. Svet namreč ni ohranil vključitve ladij v sidriščih zunaj pristanišč v področje uporabe Direktive in se sklicuje samo na koncept jurisdikcije pristanišč. Ureditev, ki jo je predlagal Svet, bi se zato v državah članicah lahko različno in omejevalno razlagala, poleg tega pa bi ta določba lahko tudi zgubila na pomenu. Zato Komisija meni, da je izvajanje inšpekcijskih pregledov v sidriščih nujno potrebno. To je Svet po nesreči tankerja Prestige tudi sam zahteval. Posebno nevarnost predstavljajo podstandardne ladje, ki so v evropskih vodah le v tranzitu in ne pristanejo v nobenem pristanišču. Pomorska inšpekcija v sidriščih je lahko edini način, da se te ladje pregleda.

4. PODROBNE PRIPOMBE KOMISIJE

4.1. Spremembe, ki jih je Komisija sprejela in so v celoti ali deloma vključene v skupno stališče

Spremembe 1, 4, 5, 7, 15, 16, 18, 19, 22, 26, 27, 30, 32, 33, 38, 53, 55, 72, 83, 84, 86, 87, 90, 94, 95, 98, 101, 102, 105 in 106 zlasti s tehničnega vidika predstavljajo koristna pojasnila predloga Komisije. Določbe obstoječega sistema inšpekcijskih pregledov, ki so postale zastarele, so smiselno črtane, medtem ko so postopki novega inšpekcijskega režima zelo natančno opredeljeni, ob upoštevanju napredka pri delu strokovnjakov v okviru Pariškega memoranduma v zvezi s pomorsko inšpekcijo.

4.2. Spremembe, ki so za Komisijo sprejemljive, vendar niso vključene v skupno stališče

Spremembe 2, 3, 6, 8, 9, 14, 20, 24, 25, 28, 29, 31, 39, 41, 43, 44, 45, 47, 48, 49, 50, 51, 52, 57, 58, 59, 60, 61, 62, 63, 64, 65, 67, 69, 70, 71, 74, 75, 76, 77, 78, 80, 81, 85, 88, 89, 92, 97, 99, 100 in 103 po mnenju Komisije predstavljajo koristna pojasnila besedila predloga. Komisija zato obžaluje, da Svet teh sprememb ni vključil v skupno stališče.

Sprememba 17, s katero bi se uvedla definicija pojma „pristanišče“, bi (z rahlo vsebinsko spremembo te definicije) omogočila vključitev sidrišč v področje uporabe Direktive.

Spremembo 54 v zvezi z zavrnitvijo dostopa in zlasti s stalno prepovedjo dostopa je Komisija podprla.

4.3. Spremembe, ki jih je Komisija zavrnila in niso vključene v skupno stališče

Sprememba 73 ni koristna, saj uvaja sklic na naloge Evropske agencije za pomorsko varnost, ki so že ustrezno opisane v horizontalni Uredbi št. 1406/2002, ki se nanaša na Agencijo.

Sprememba 91 v zvezi z zmanjšanjem „časovnega okna“ za izvedbo inšpekcijskih pregledov ladij z nizkim tveganjem s 24/36 na 24/30 mesecev ni skladna s splošnim ciljem predloga Komisije, tj. zmanjšanjem bremena, nastalega zaradi inšpekcij, za ladje z visokim kakovostnim standardom.

Del sprememb 34, 36 in 37 v zvezi s postopki za izvedbo porazdelitve inšpekcijskih pregledov med državami članicami ni vključen v smislu, da izključuje vsakršno morebitno uporabo mehanizma prožnosti za izvedbo inšpekcijskih pregledov. Vendar je takšen mehanizem nujen za zagotovitev dobrega delovanja novega inšpekcijskega režima.

5. SKLEPI

Komisija upošteva soglasno sprejeto skupno stališče Sveta, ki na splošno ne spreminja ciljev in bistva njenega predloga, vendar opozarja, da se njeno stališče razlikuje pri več posameznih točkah, kot sta črtanje stalne prepovedi dostopa in njena nadomestitev s časovno omejeno prepovedjo, ter v manjši meri pri pristopu Sveta v zvezi z inšpekcijskimi pregledi v sidriščih in zvišanjem dovoljenega praga neopravljenih inšpekcijskih pregledov s 5 na 10 %.